OzLabs/hebrew-wiki-articles huggingface dataset:
הקרב בצ'ינגודרר

הקרב בצ'ינגודרר היה התקפת טרור של ארגון המדינה האסלאמית בסהרה הגדולה כנגד בסיס של צבא ניז'ר שאירע ב-9 בינואר 2020. באירוע נהרגו 89 חיילים ו-77 חברי ארגון הטרור. זאת הייתה המתקפה עם מספר הנפגעים הגדול ביותר בתולדות המדינה.

==ההתקפה==
האירוע התרחש ב-9 בינואר 2020 בבסיס בצ'ינגודרר שבמחוז טילברי הנמצא בצפון ניז'ר. האזור מרוחק 8 ק"מ מהגבול עם מאלי. בהתקפה נהרגו לפחות 89 חיילים ומספר נפגעים נוספים שלא דווח. ממשלת ניז'ר דיווחה שלפחות 77 מהתוקפים נהרגו במהלך האירוע.

==בעקבות האירוע==
ממשלת ניז'ר הכריזה על שלושה ימי אבל בעקבות האירוע. נשיא המדינה, מהמדואו איסופו, פיטר את הגנרל אחמד מוחמד, מפקד הצבא הינז'רי, ומינה במקומו את סליפו מודי.

==הערות שוליים==

קטגוריה:טרור אסלאמי
קטגוריה:ניז'ר
דאטי בוקמן

דאטי בוקמן (נולד בסביבות שנת 1767 ומת ב-7 בנובמבר 1791) היה המנהיג בתחילת מרד העבדים בהאיטי. הוא נולד בסנגמביה (כיום סנגל וגמביה), נחטף, שועבד ונשלח לג'מייקה. בסופו של דבר הוא הגיע להאיטי, היכן שהפך למנהיגם של המארונים (Maroons) ושל ההונגנים (כוהני הוודו).<ref name=":0"></ref> על פי מספר מקורות בני זמנו, באוגוסט 1791, בוקמן וססיל פטימן ניהלו טקס דתי בבויס קיימן ששימש זרז למרידת העבדים ב-1791, שמקובל לראות בה את הפתיחה של מרד העבדים בהאיטי.<ref name=":0" /> בוקמן היה מנהיג מפתח במרד העבדים בקאפ-האיסיין, בחלק הצפוני של האיטי. הוא נהרג בידי בעלי מטעים צרפתיים וחיילים קולוניאלים ב-7 בנובמבר 1791, חודשיים בלבד לאחר שהמרד התחיל.<ref></ref> הצרפתים הציגו לראווה את ראשו של בוקמן במאמץ לפוגג את הילת הלוחם הבלתי מנוצח שיצר בוקמן סביבו. למעשה, העובדה שהצרפתים עשו זאת ממחישה את אמונתם בחשיבות של בוקמן.

== חייו ==
בסביבת שנת 1767, דאטי בוקמן נולד בסנגמביה, שם הוא היה עולמא. הוא נתפס בסנגמביה ונשלח לעבדות בקריביים, בהתחלה לג'מייקה, לאחר מכן לסן-דומנג (המושבה הצרפתית בהאיטי), שם הפך להונגן<ref name=":0" />.בעקבות מאמציו ללמד את העבדים האחרים לקרוא, נמכר לבעל מטעים צרפתי, תפקידו היה לפקח על העבדים האחרים ולאחר מכן נהג עגלה. שמו הצרפתי בא מכינויו האנגלי, "Book Man", שהחוקרות סילוויאן דיוף וסילוויאן קמארה פירשו זאת כראיה למקורותיו האיסלמיים; הן ציינו שהמונח "אהל אל-כתאב" הוא מילה נרדפת למוסלמים בחלקים רבים בעולם. לורן דובואה טוען יכול להיות שבוקמן מילא אחר המצוות של דת סינקרטית המשלבת דתות אפריקאניות מסורתיות וצורה של אחת מהדתות האברהימיות. בוקמן נהרג על ידי הצרפתים בנובמבר 1791. 

== הטקס בבויס קיימן ==
דיווחים בני התקופה ממקמים את הטקס בבויס קיימן בערך ב-14 באוגוסט 1791. בוקמן והכוהנת ססיל פטימן ניהלו את האחרון בסדרת מפגשים לארגון מרד עבדים שבועות מראש; השותפים לקשר שנכחו במפגש היו ז'אן פרנסואה, בייסו, ג'אנוט בול ואחרים. חיה נשחטה, שבועה נישאה ובוקמן נאם את הנאום הבא:

לפי האנציקלופדיה של הדת האפריקאית, "הדם של החיה שניתן לשתייה לנוכחים נועד כדי לחתום את גורלם לנאמנות לסיבת השחרור של סן-דומנג." שבוע לאחר כן, אלף שמונה מאות מטעים נהרסו ואלף בעלי עבדים נהרגו. בוקמן לא היה הראשון שניסה לארגן התקוממות של העבדים בסן-דומנג, קדמו לו אחרים, כגון פדרג'אן ב-1676 ופרנסואה מקנדל ב-1757. מידותיו הגדולות, מראה הלוחם שלו ומזגו החם הפכו אותו למנהיג יעיל ועזרו לו להצית את מרד העבדים בהאיטי. 

== מורשת ואזכורים בתרבות הפופולרית ==

* הלהקה בוקמן אקספיריאנס נקראה על שמו.
*ברומן בבוק, משל אנטי-קפיטליסטי על המהפכה בהאיטי מאת גאי אנדור, מופיעה דמות בדויה של בוקמן.
*אנשי האיטי חלקו לו כבוד בכך שצירפו אותו לפנתאון של לואה (רוחות מנחות).
*ההתמרדות של בוקמן ("Bouckmann") מסופרת מחדש בספר השמש השחורה מאת לאנס הורנר.
*"הבוקמן" הוא אחד ממספר דמויות עם מסכות שטניות שמופיעות בקרנבל של טרינידד וטובגו.
*הפעיל הקהילתי מהאיטי סנדה בוקמן, שנרצח על ידי מתנקש ב-9 במרץ 2012, נקרא על שם בוקמן.
*בסרט חמשת הראשונים, הדמות הראשית, אנדרה אלן (כריס רוק) הוא באמצעו של מסע מכירות לביוגרפיה של בוקמן בשם עלייה (Uprize).
*בסיפור הקצר של אדווידג' דנטיאט, A Wall of Fire Rising, הדמות של גאי הקטן לוהקה לתפקיד בוקמן בהצגה הבית סיפרית.

== הערות שוליים ==

קטגוריה:מורדים
קטגוריה:האיטי: היסטוריה
קטגוריה:עבדים
קטגוריה:נפטרים ב-1791
מארבי ינשוף וגירית

"ינשוף" ו"גירית" היו שמות קוד לסדרת חדירות לשטח ירדן, שבוצעו בשנים 1969–1968. במסגרת זו, ביצעו צוותי קרב חדירות תדירות ואינטנסיביות לשטח ירדן למשימות – הנחת מארבים נגד אדם ורכב, פיצוץ והריסת מבנים ששמשו את ארגוני המחבלים, איסוף מודיעין, מיקוש ומלכוד של דרכים ומעברים<ref name=":0"></ref>.

== רקע ==
בשנת 1968, חודשים ספורים לאחר מלחמת ששת הימים, ולאור התגברות פעילות המחבלים משטח ירדן, נערך צה"ל נערך ללחימה נגד צבא ירדן ונגד המחבלים. המטרה הצבאית והמדינית הייתה ללחוץ על המלך חוסיין על מנת להפסיק את פעילות המחבלים ולהביא לרגיעה בגבול. אחת משיטות הפעולה שנקט צה"ל הייתה להעתיק את שדה הקרב אל מעבר לגבול וכך גם תוכננו מארבי "ינשוף" ו"גירית". במסגרת זו, ביצעו צוותי קרב של פלוגות חטיבת גולני חדירות תדירות ואינטנסיביות לשטח ירדן למשימות – מארבים נגד אדם ורכב, סריקות והריסת מבנים ששמשו את ארגוני המחבלים, איסוף מודיעין, מילכוד ומיקוש מעברים, אתרים, טקטיים ואסטרטגיים. לימים הצטרפו לפעילויות אלו גם יחידות חי”ר נוספות של הצבא.

== שיטה ==
בכל המקרים היה הכרח לחצות את נהר הירדן, שהיווה את הגבול ובתקופת החורף והאביב היה שוצף וגבוה. המארבים כללו כמה כוחות משנה:
* כח חודר – בפיקוד מ"פ כלל כ-10–20 לוחמים נושאי מאג, ררנ"טים, מקלעונים ועוזים. לעיתים גם נשאו חומרי נפץ לפיצוץ מבנים.
* כוח אבטחה – לאבטחת אזור החצייה של הירדן.
* חפ"ק בפיקוד מג"ד
* לוחמי שייטת 13 או יחידה 707 לסיוע בחציית הירדן.
* כוח חילוץ

== תוצאות ==
בשנים 1968–1969 נערכו כ-400 מבצעי "ינשוף ו"גירית". רוב הפעולות נעשו מול גזרת פיקוד הצפון. במהלך פעולות אלו נהרגו 15 חיילים מצבא ירדן ו-17 מחבלים ופוצצו 71 מבנים. לצה"ל היו בפעולות אלו 9 הרוגים ו-21 פצועים<ref name=":0" />.

== לקריאה נוספת ==
* מירב הלפרין, טורפי הלילה - סיפורה של סיירת גולני, הוצאת ידיעות אחרונות, 2018, עמודים 49–50

== קישורים חיצוניים ==
* [https://naamoush.wordpress.com/2020/02/12/פשיטות-מעבר-לירדן-1968/ פעולת "ינשוף" 28–29 במאי 1968 – חדירה לירדן ממזרח לכפר רופין] - [https://naamoush.wordpress.com/ אתר נעמוש]

== הערות שוליים ==

קטגוריה:חטיבת גולני: קרבות ומבצעים
קטגוריה:מבצעי צה"ל במלחמת ההתשה
קטגוריה:מבצעי צה"ל ללחימה בטרור
קטגוריה:פשיטות צה"ל בירדן
קטגוריה:מלחמת ההתשה בבקעת הירדן
קטגוריה:1968 בישראל
קטגוריה:1969 בישראל
קלסי צ'או

קלסי אסביל צ'או (באנגלית: Kelsey Asbill Chow; נולדה ב-9 בספטמבר 1991) היא שחקנית קולנוע וטלוויזיה אמריקאית.

== ביוגרפיה ==
צ'או נולדה בעיר קולומביה שבמדינת קרוליינה הדרומית שבארצות הברית ב-9 בספטמבר 1991.<ref name=":0"></ref> היא הבכורה מבין שלושה אחים. יש לה אח הצעיר ממנה בשנתיים ואחות הצעירה ממנה ב-8 שנים. אביה הוא ממוצא סיני.<ref></ref> צ'או אהבה לעסוק במשחק ובריקוד מגיל צעיר.<ref name=":0" /> היא למדה זכויות אדם באוניברסיטת קולומביה.<ref></ref><ref></ref>

=== קריירה ===
את תפקיד המשחק הראשון שלה בטלוויזיה עשתה צ'או בסדרת הנוער האמריקאית מגרש ביתי בתפקיד ג'יג'י סילברי. צ'או גילמה את הדמות בין השנים 2005 ל-2009.

בשנת 2008 היא התארחה בפרק של החיים היפים של זאק וקודי. היא גם כיכבה בסרט המקורי של ערוץ דיסני, אחי דן לצד ג'י הנליוס ודייוויד למברט.

בין השנים 2010 ל-2013 כיכבה בתפקיד מקיילה בתוכנית הילדים שני מלכים בערוץ דיסני XD לצד מיטשל מוסו ודוק שואו.

בשנת 2012 הופיעה בתפקיד משני בסרט ספיידרמן המופלא.

בשנת 2015 גילמה את טרייסי סטיוארט בעונה החמישית של סדרת הנוער זאב צעיר.

== חיים אישיים ==
צ'או הייתה בזוגיות עם השחקן הבריטי ויליאם מוזלי מאז 2012 עד 2018.

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
|-
|2009
|My Sweet Misery
|חברה מהעבר
|-
|2012
|ספיידרמן המופלא
|בחורה
|-
|2013
|The Wine of Summer
|בריט
|-
|2015
|Full of Grace
|זארה
|-
|2017
|רוחות קרות
|נטלי
|}

=== טלוויזיה ===
{| class="wikitable sortable"
!שנה
!סדרה
!תפקיד
!הערות
|-
|2005-2009
|מגרש ביתי
|ג'יג'י
|18 פרקים
|-
|2008
|החיים היפים של זאק וקודי
|דקוטה
|פרק אחד
|-
|2010
|אחי דן
|מטיס בארוס
|
|-
|2010-2013
|שני מלכים
|מקיילה מקולה
|
|-
|2011
|Disney's Friends for Change Games
|עצמה
|חברת הצוות האדום
|-
|2012
|Punk'd
|עצמה
|פרק אחד
|-
| rowspan="2" |2014
|בייבי דאדי
|סטפני
|פרק אחד
|-
|הירוגליף
|לוטוס טנרי
|פיילוט לא נמכר
|-
|2015-2016
|זאב צעיר
|טרייסי סטיוארט
|עונה 5, 13 פרקים
|-
|2016
|Embeds
|מריסה
|
|-
|2017
|Brimming With Love
|אלי מורגן
|סרט טלוויזיה
|-
|2018
|ביחד ולחוד
|שרלוט
|2 פרקים
|-
|2018 – הווה
|ילוסטון
|מוניקה דאטון
|תפקיד ראשי
|-
|2020
|פארגו
|סוואני קאפס
|עונה 4, 7 פרקים
|}

=== וידאו קליפים ===
{| class="wikitable sortable"
!שנה
!שיר
!תפקיד
!אמן (ית)
|-
|2013
|"Sleepwalker"
|בת
|בוני מקיקי
|-
|2015
|"Girls Like Girls"
|סוניה
|היילי קיוקו
|}

== קישורים חיצוניים ==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות ממוצא סיני
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:קרוליינה הדרומית: אישים
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
אלבין אגר-לינץ

אלבין אגר-לינץ (בגרמנית: Albin Egger-Lienz; 29 בינואר 1868 – 4 בנובמבר 1926) היה צייר אוסטרי, חבר הזצסיון הווינאי. נודע במיוחד בז'אנרים כפריים וציורים היסטוריים.<ref></ref>

== קריירה ==
אגר-לינץ נולד בדולסאך-סטריבאך ליד לינץ, במחוז טירול. הוא היה בנם של מריה טרוגר, בת איכרים, וגיאורג אגר, צייר כנסיות. כבוגר הוא השתמש בשם המשפחה של אביו בשילוב שם מקום הולדתו.<ref>Lachnit, Edwin (2003). "Egger-Lienz, Albin". Grove Art Online.</ref> הוא עבר את הכשרתו האמנותית הראשונה אצל אביו, ולאחר מכן למד באקדמיה במינכן שם הושפע מפרנץ פון דפרגר והצייר הצרפתי ז'אן-פרנסואה מילה.

בין השנים 1893–1899 עבד במינכן, שם הצטרף לאגודה האמנותית המקומית. הוא הציג מאמצע 1890. עבודותיו המוקדמות תיארו סצינות של חיי איכרים וסצינות היסטוריות מהמרד הטירולי משנת 1809.

בשנת 1899 התחתן עם לורה מולוואלד, שאיתה נולדו לו שלושה ילדים, ועבר לווינה שם עבד בנפרד מהסביבה האמנותית המקומית. הוא ניסה לשווא להשיג מישרת מורה באקדמיה לאמנויות יפות בווינה. בשנת 1900 השתתף בתערוכה העולמית בפריז וקיבל את מדליית הארד על ציור.

במהלך העשור הראשון של המאה ה-20 לעיתים קרובות הוא נסע ועבד בטירול, במיוחד בעמק אוץ. בשנת 1909 הצטרף לזצסיון הווינאי. בהשפעתו של פרדיננד הודלר, פיתח אגר-לינץ שפה רשמית של אקספרסיביות מונומנטלית, שהראתה העדפה לדמויות הרואיות הסגורות במרחבים דמויי במה. צורות מסיביות המתוארות היטב נצבעו באמצעות לוח צבעים כמעט מונוכרומטי של צבעי אדמה.<ref>Clegg, Elizabeth (2008). "Albin Egger-Lienz. Vienna". The Burlington Magazine. 50 (1262): 354–356.</ref>

בשנת 1910 נדחתה שוב בקשתו לפרופסורה באקדמיה בווינה, בשל התנגדותו של יורש העצר, הארכידוכס פרנץ פרדיננד.

בשנת 1911 עבר מווינה להול ליד אינסברוק. בשנים 1911 ו-1912 הוא היה פרופסור בבית הספר לאמנות בויימאר. הוא ביקר בהולנד, שם למד את המאסטרים הוותיקים.

בספטמבר 1913 עבר עם משפחתו לסנטה ג'וסטינה, ליד בולצנו, איטליה.

הוא זומן לשירות צבאי בשנת 1915 והיה צייר מלחמה בבגדים אזרחיים בחזית דרום אוסטריה בשנת 1916. לאחר תום המלחמה הוא נשאר בדרום טירול. בשנת 1919 דחה מישרת פרופסור בווינה.

הוא חזר לצייר סצנות איכרים, אך עם תוכן דתי, כמו תחייתו של ישו. הוא זכה להצלחה בעבודות שצוירו באיטליה, שהוצגו ברומא ובוונציה ובווינה, בשנת 1925, בווינר קונסטלרהאוס. הוא קיבל הצעה מחודשת ללמד באקדמיה לאמנויות יישומיות בווינה, אך סירב שוב.

בשנותיו האחרונות צייר סדרת ציורים וציורי קיר עבור קפלת הזיכרון לנופלים במלחמה בלינץ.

אגר-לינץ נפטר מדלקת ריאות ב-4 בנובמבר 1926.

== גלריה ==
<gallery mode=packed heights=180>
File:"Sämann" Albin Egger-Lienz.jpg

File:Egger-Lienz - Der Sämann -1903.jpg

File:Egger-Lienz - Auf dem Kirchenchor der Lienzer Pfarrkirche St. Andrä - 1890.jpeg

File:AEL Das Kreuz.jpg

File:Albin Egger-Lienz - Lunch (The Soup, Version II) - Google Art Project.jpg

File:Albin Egger-Lienz Kaiserschütze c1916.jpg

File:Albin Egger-Lienz-Nordfrankreich-1917.jpg

File:AEL Christi Auferstehung.jpg
</gallery>
== קישורים חיצוניים ==

== הערות שוליים ==

קטגוריה:חברי הזצסיון הווינאי
קטגוריה:ציירים אוסטרים
קטגוריה:אוסטרים שנולדו ב-1868
קטגוריה:אוסטרים שנפטרו ב-1926
תרזה פרקרובה

תרזה פרקרובה (דוברסקה) (בפולנית: Teresa Prekerowa, z d. Dobrska; 30 בדצמבר 1921 – 19 במאי 1998) הייתה היסטוריונית פולנייה. כתבה מאמר על ארגון ז'גוטה. הוכרה כחסידת אומות עולם על הצלת יהודים בתקופת השואה.<ref name=":0"></ref>

== ביוגרפיה ==
תרזה נולדה בכפר הפולני זאפוסטה שממזרח לשיינו, למשפחה מקומית בעלת קרקעות וגדלה בסביבה כפרית. בזמן מלחמת העולם השנייה, שהתה עם משפחתה בוורשה הכבושה.<ref name=":1"></ref>

=== פעילות בתקופת השואה להצלת יהודים ===
ב-1940 פגשה תרזה את אלינה וולמן. שתיהן הפכו לחברות קרובות מאוד. לאחר שמשפחת וולמן עברה לגטו ורשה, תרזה הבריחה מזון לגטו עבורם. בשלב מוקדם יחסית, היא שכנעה את אלינה לברוח לצד הארי של העיר וארגנה לה עבודה ומקום מגורים. בתחילת האקציה הגדולה תרזה סייעה להבריח את משפחתה של אלינה מהגטו.

בספטמבר 1941, תרזה מצאה ילדה יהודייה עזובה בוכה על מפתן ביתה. היא אספה אותה וטיפלה בה בבית הוריה. היא דאגה ללבושה ולימדה אותה להתנהג כמו פולנייה והביאה אותה למנזר. במהלך המלחמה תרזה נישאה ועברה לגור מחוץ לורשה, שם הסתירה יהודי בשם יאן זילינסקי מינואר עד אוגוסט 1943.<ref name=":0" /><ref name=":1" />

=== לאחר המלחמה ===
לאחר המלחמה החלה תרזה לעבוד בהוצאת ספרים מדעית (Wydawnictwo Naukowe PWN). בשנות ה-70 עברה לעבוד בהוצאת הספרים הלאומית של פולין (State Publishing Institute PI) והתמחתה בספרות קומוניסטית, היסטוריה ופילוסופיה. ב-1973 השלימה את לימודיה באוניברסיטת ורשה, וכתבה את התזה שלה על ארגון ז'גוטה, בהנחיית ולדיסלב ברטושבסקי, שסיפק חומר עזר לכתיבה.<ref></ref>

היא חקרה אודות הצלת יהודים על ידי פולנים במהלך השואה, ופרסמה את תוצאות מחקריה בין השאר בספר שהוצא לאור על ידי יד ושם (לקריאה נוספת).

== הכרה והנצחה ==
תרזה הוכרה כחסידת אומות העולם ב-4 במרץ 1985 על ידי יד ושם. היא ביקרה בישראל ב-2 באוקטובר 1985 והשתתפה בטקס נטיעת עץ והענקת מדליה. שמה נחקק בקיר הכבוד בגן חסידי אומות העולם.<ref name=":0" /> ב-1995 זכתה בפרס מטעם ארגון הסופרים הבינלאומי על כתביה.<ref></ref>

== לקריאה נוספת ==
<div class="mw-content-ltr">
* Teresa Prekerowa, The “Just” and the "Passive" in Yad Vashem Studies, Volume XIX
</div>

== הערות שוליים ==

קטגוריה:פולניות חסידות אומות העולם
קטגוריה:היסטוריוניות פולניות
קטגוריה:בוגרי אוניברסיטת ורשה
קטגוריה:בוגרות אוניברסיטת ורשה
קטגוריה:ילידות 1921
קטגוריה:פולנים שנולדו ב-1921
קטגוריה:נפטרות ב-1998
קטגוריה:פולנים שנפטרו ב-1998
הר קסיוס

הר קסיוס (נקרא גם ראס קורון) הוא דיונה לחוף ימת ברדוויל בסיני. למרות גובהו הנמוך (רק כ-60 מטר) ההר בולט בנוף השטוח.

על ההר נמצאו שרידי יישוב רומי.
==בסיס דפנה==

בסיס דפנה היה בסיס קדמי של חיל הים, שפעל בתקופת מלחמת ההתשה, מלחמת יום הכיפורים והשנים שלאחריה בהר קסיוס, תחת אחריות בסיס אשדוד. כתוצאה מכיבוש חצי האי סיני ורצועת עזה, במלחמת ששת הימים התארך מאוד חוף הים התיכון של מדינת ישראל. פיקוד חיל הים הגיע למסקנה שקיים צורך בבקרה רצופה על הגבול המערבי של סיני, קו הפסקת האש ומבואות פורט סעיד וזאת מכיוון שלא ניתן היה להסתפק במידע שהתקבל לסירוגין מסיורי כלי שיט. הבסיס הוקם ביוני 1970 מייד לאחר האירוע של טיבוע ספינת הדיג אורית ופורק במסגרת הסכם השלום בין ישראל למצרים בשנת 1979.

קטגוריה:סיני: הרים
Yellow Hearts

Yellow Hearts (בעברית: לבבות צהובים) הוא סינגל של זמר הפופ האמריקאי אנט סונדרס, שיצא לאור באופן עצמאי ב-18 ביוני 2019, ויצא בהוצאה מחודשת בנובמבר 2019 על ידי אריסטה רקורדס. השיר זכה לפופולריות בפלטפורמת שיתוף הווידאו טיקטוק, מה שהוביל אותו לצבור מעל ל-100 מיליון השמעות בכל הפלטפורמות יחד.<ref name="Idolator"></ref>

== רקע ==
סונדרס אמר על השיר "הרבה אנשים חושבים שזה שיר אהבה, וזה ממש לא", אומר סונדרס. "הוא מדבר על בחורה שהייתה מעוניינת בהתחלה, אבל עם הזמן לא יכולתי לספר יותר. בכל פעם שהייתי מחמיא לה, היא הייתה מגיבה עם לבבות צהובים. בדקתי את זה, והם מסמלים ידידות, אך מכיוון שלא כולם הולכים לפי הפירושים האלה, העובדה שלא הייתי בטוח נעשתה ממש מלחיצה."<ref name=":0"></ref>

== ביקורות ==
באתר TotalNtertainment כתבו על השיר "הביצוע האותנטי באופן שובה לב של סונדרס לשיר "Yellow Hearts" מתרגם רגש אנושי אוניברסלי באמצעות מטפורה פשוטה, כמעט מקרית.<ref name=":0" />

== קליפ ==
סונדרס פרסם את הקליפ לשיר ב-10 בדצמבר 2019. הקליפ בוים על ידי אידי האוס. הקליפ צולם בעיר הולדתו, וודברי הייטס שבניו ג'רזי. בסרטון, שצולם במצלמת 16 מ"מ, מופיע סונדרס יחד עם חבריו, כשהם מבלים יחד בשכונתם ובמקום הבילוי הרגיל שלהם, על פסי הרכבת ליד ביתו של אנט. חלק מהסצנות מתרחשות בבית ילדותו של סונדרס, וכן בכיתה בבית הספר התיכון בו למד, שם כתב את השיר. באתר TotalNtertainment כתבו על הקליפ "משרה אווירה נוסטלגית ואינטימית".<ref name=":0" />

== קרדיטים וצוות ==
הקרדיטים לקוחים מאתר טיידל.
* אנתוני סונדרס – שירה, כתיבה, הפקה

גרסתה של אודרי מיקה
* אנתוני סונדרס – שירה, כתיבה, הפקה
* אודרי מיקה ארמקוסט – שירה, כתיבה
* אמישה מליק סארקאר – כתיבה
* נתנאל אלפורד – הפקה ווקאלית
* דייל בקר – מאסטרינג
* ארמין לופז – עוזר טכנאי

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|זהב
|35,000<small></small>
|-
!ארצות הברית (RIAA)
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |מקור
|-
! scope="row" | עולם
| 18 ביוני 2019
|הורדה דיגיטלית • הזרמת מוזיקה
| שחרור עצמאי
|
|-
! scope="row" |אוסטרליה
| 29 בנובמבר 2019
| rowspan="3" | רדיו להיטים עכשוויים
|אריסטה • סוני
|
|-
! scope="row" | ארצות הברית
| 10 בדצמבר 2019
| אריסטה
|
|-
! scope="row" |איטליה
| 13 בדצמבר 2019
| סוני
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלי בכורה מ-2019
קטגוריה:שירים באנגלית
אין בעל הנס מכיר בנסו

אין בעל הנס מכיר בנסו הוא ביטוי עברי, שמקורו בתלמוד. משמעותו המקורית היא שהאדם אינו מודע לנסים שה' עושה איתו.
==מקור ופרשנות==
===מקור הביטוי===
מקור הביטוי בדברי רבי אלעזר, שלמד מלשון הפסוק: בָּרוּךְ ה'... עֹשֵׂה נִפְלָאוֹת לְבַדּוֹ, משמע שהוא לבדו יודע על קיומם של הנפלאות, ומכאן הסיק רבי אלעזר: 

התלמוד קושר את דברי רבי אלעזר לדברי רב יוסף. רב יוסף מביא מעשה הממחיש את ראייתו החלקית של האדם, שלפעמים רק אחרי זמן רב מגלה האדם שדברים שגרמו לו צער נעשו לטובתו:

===פרשנות הביטוי ושימוש בו===
הראשונים קושרים את הרעיון שבביטוי זה למושג ההשגחה, שמרביתה נעשית על ידי נסים נסתרים. כך כותב רבנו בחיי: 

לפי הרמב"ם ההשגחה האלוקית בדרך השכר והעונש פועלת בשיטה זו: "כי טביעת הספינה בכל מי שבה... וכריעת התקרה על מי שהיה בבית, אם היה זה במקרה המוחלט, הרי אין כניסת אותם האנשים לאותה הספינה וישיבת האחרים בבית במקרה לפי השקפתנו אלא בחפץ אלוקי כפי הראוי במשפטו...".

במכתב בנושא קריאה לציבור לה' על היחלשות נגיף הקורונה בישראל כותבים הרב גרשון אדלשטיין והרב חיים קניבסקי: 

==קישורים חיצוניים==
* הרב אהרן איזנטל, [https://herzl.haifa.ac.il/images/Item31267259_20180426092739.pdf אין בעל הנס מכיר בניסו]

==הערות שוליים==

קטגוריה:ניבים וביטויים חז"ליים
קטגוריה:נסים ביהדות
האדונית והרוכל (סרט)

האדונית והרוכל הוא סרט טלוויזיה משנת 1989, המבוסס על סיפורו של ש"י עגנון הנושא את אותו השם. את הסרט ביים חיים גיל וכיכבו בו לאורה ריבלין ושלמה תרשיש.

== עלילה ==
יוסף הוא רוכל יהודי המהלך ביער, במטרה למכור חפצים אותם הוא נושא על גבו. הוא מגיע לביתה של לני, אדונית נוצרייה שקונה ממנו סכין ציידים, אך מסרבת לתת לו מחסה ומגרשת אותו. כשסערה פורצת והוא מוצא עצמו בלב יער הוא חוזר לבית האדונית כדי לבקש שוב מחסה, והאדונית נענית לו ונותנת לו לישון ברפת. בבוקר מגלה האדונית כי יש חור בגג ביתה ומציעה לרוכל שיתקן את הגג ובתמורה היא תאפשר לו להישאר יום נוסף בביתה. בימים שלאחר מכן הוא ממשיך לבצע עבודות ותיקונים בביתה, עד שהופך לבן בית. לאט לאט נוצר קשר בין האדונית והרוכל, קשר שהופך לקשר רומנטי. תוך כדי הקשר הרוכל עובר מהרפת למחסן, לחדר בבית ולבסוף למיטת האדונית. עם חיזוק הקשר הרומנטי והתשוקה שבין הסוחר לאדונית, הסוחר מפסיק את עבודותיו בבית ונשאר כבן זוג לאדונית ללא מחויבות.

לאחר זמן מה שהאדונית והרוכל בקשר, הרוכל מוצא את עצמו כלא יודע דבר על עברה של האדונית ועל כך שהיא איננה אוכלת, והוא שואל אותה על כך. היא עונה לו לאחר מה כי היו לה שישה בעלים שונים ושאכלה כל אחד מהם ושהיא אוכלת רק בשר ודם אדם. הרוכל המבולבל והלא מבין אם האדונית צחקה או דיברה ברצינות מחליט להתעלם ולהמשיך בקשר עם האדונית למרות הדאגות והסיוטים שפוקדים את חלומו. לאחר כמה חלומות וסיוטים הוא מחליט כי יעזוב עם שחר את בית האדונית וימשיך לדרכו. לפניי עוזבו חש חרטה על הזנחת עבודת ה' מצידו ויוצא ליער להתפלל ולומר קריאת שמע.

כשחוזר הסוחר מהיער אל בית האדונית, הוא מוצא אותה שרועה על מיטתה לצד הסכין שמכר לה בתחילת הסרט ומתבוססת בדמה, כשהיא רואה אותו מגיע היא אוזרת כוחות ומנסה לנשוך אותו בצווארו כדי לאוכלו. מזה אנו מבינים את אי אוכלה במשך כל הסיפור ואת תשוקתה לבשר אדם. האדונית איננה מצליחה לטרוף את הרוכל ומתה בידיו. לאחר מכן יוצא הרוכל וקובר אותה באדמת ביתה, לוקח את חפציו וממשיך במסעו ביער.

==קישורים חיצוניים==

* [https://www.youtube.com/watch?v=jKPYsFwi0FI האדונית והרוכל], הסרט המלא בערוץ יוטיוב של כאן 11
* 

קטגוריה:סרטים ישראליים
קטגוריה:סרטים ישראליים מבוססי ספרים
קטגוריה:סרטי 1989
קטגוריה:סרטים ישראליים משנת 1989
העיטור האוסטרי למדע ואמנות

העיטור האוסטרי למדע ואמנות (בגרמנית: Österreichisches Ehrenzeichen für Wissenschaft und Kunst) הוא עיטור מטעם המדינה של הרפובליקה של אוסטריה ומהווה חלק ממערכת הכיבודים של מדינה זו.

==היסטוריה==
"העיטור האוסטרי למדע ואמנות" נוסד על ידי המועצה הלאומית של אוסטריה כהוקרה על הישגים מדעיים או אמנותיים באמצעות חוק פדרלי ממאי 1955 (כתב העת החוק הפדרלי מס '96/1955, כפי שתוקן BGBl I מס' 128/2001). במקביל, הקימה המועצה הלאומית גם את "צלב הכבוד האוסטרי למדע ואמנות", המוענק כ"צלב של כבוד, מחלקה ראשונה "(גרמנית: Ehrenkreuz 1. Klasse) ו"צלב של כבוד" (גרמנית: Ehrenkreuz). אף על פי שהם לא נחשבים טכנית כמעמדות נמוכים יותר של העיטור למדע ואמנות, צלבים אלו קשורים אליו בכל זאת.

==חלוקות==
===העיטור למדע ואמנות===
מספר המקבלים של עיטור המדע והאמנות מוגבל לכל היותר ל־72 אנשים חיים בכל פעם (36 מקבלים עיטור למדע ו-36 לאומנויות). בכל אחת משתי הקבוצות הללו יש 18 אזרחים אוסטרים ו-18 אזרחים זרים.

===צלב של כבוד למדע ואמנות, מחלקה ראשונה===
אין מגבלה על מספר המקבלים.

===צלב של כבוד למדע ואמנות===
אין מגבלה על מספר המקבלים.

==קדימויות==
<center>
{| border="2" cellpadding="4" cellspacing="0" style="margin: 1em 1em 1em 0; background:white; border: 1px #01796F solid; border-collapse: collapse; width:75%"
|- bgcolor="white"
| align="center"| הפרס || align="center"| נמוך יותר || align="center"| גבוה יותר
|-
| bgcolor="white" | העיטור למדע ואמנות|| קישוט הכבוד הגדול בכסף עם כוכב לשירותים לרפובליקה של אוסטריה || קישוט הכבוד הגדול בזהב לשירותים לרפובליקה של אוסטריה
|-
| bgcolor="white" | צלב של כבוד למדע ואמנות, מחלקה ראשונה|| עיטור ההצטיינות הצבאי || קישוט הכבוד הגדול לשירותים לרפובליקה של אוסטריה
|-
| bgcolor="white" | צלב של כבוד למדע ואמנות|| קישוט הכבוד הגדול לשירותים לרפובליקה של אוסטריה || קישוט הכבוד הגדול בזהב לשירותים לרפובליקה של אוסטריה
|}
</center>
==קישורים חיצוניים==

* 
<div style="direction: ltr;">
*[https://web.archive.org/web/20110927052051/http://www.hofburg.at/show_content2.php?s2id=8&language=en Decoration of Honour], Federal President of the Republic of Austria
*[https://web.archive.org/web/20090515143617/http://kromberg.at/auszeichnungen/index.htm Photos of the Medal]
</div>

==הערות שוליים==

קטגוריה:פרסים אוסטריים
קטגוריה:אוסטריה: סמלים לאומיים
אנורתוזיט

אנורתוזיט מדרום [[פינלנד שמכיל בעיקר גבישים גדולים של לברדוריט]]

אנורתוזיט הוא סלע יסוד פלוטוני מאפי המורכב כולו, או כמעט כולו מפלגיוקלז.

בדרך כלל צבעו בהיר, שקוף ונוטה לכסוף. הוא מצוי בסביבה קראטונית מתקופת הארכאיקון וכן מופיע בצורת מחדרים מגמטיים בתקופת הפרוטרוזואיקון. כמו כן ניתן למצוא אנורתוזיט בצורת קסנוליתים, בתוך סלעים געשיים.

האנורתוזיט מצוי בפלוטונים עתיקים בעלי מאפיינים אולטרה-מאפיים, בצד סלעים אולטרה-מאפיים אחרים כמו הגברו והגרנודיוריט, אבל לעיתים נדירות הוא מהווה את הסלע העיקרי בפלוטון.

את שם הסלע קבע הכימאי האמריקאי תומאס סטררי האנט, על שם המינרל אנורתיט, שהוא פלגיוקלז בעל תכולת סידן מרבית.

סלעי אנורתוזיט מאפיינים את התקופות העתיקות ביותר של היווצרות כדור הארץ. גיל הסלעים נע בין 3.75 ל-1.7 מיליארד שנים. סלעי אנורתוזיט נמצאו גם על ידי אסטרונאוטים על הירח.

בגלל גילו המופלג של הסלע, הוא מתאפיין בגבישים ענקיים שמגיעים לגודל סנטימטרים שלמים, וזאת בגלל העובדה שתהליך הגיבוש של המינרלים בסלע (שהם בדרך כלל אנדסין) התבצע בטמפרטורות גבוהות מאוד ובאופן איטי ביותר.

מטבע הדברים, סוגי הפלגיוקלז הם המינרלים הבהירים הדומיננטיים בסלע, אבל לעיתים מופיעים בו מינרלים אולטרה-מאפיים כהים כמו דיופסיד או פורסטריט, גם הם בגבישים גדולים מאוד, והם יוצרים עליו לפעמים כתמים אדמדמים או אפורים.

למרות נדירותו היחסית של האנורתוזיט, הוא נכרה באופן מסחרי באותם מקומות בהם הוא מופיע בכמויות גדולות כמו באי דיסקו במערב גרינלנד. את האנורתוזיט טוחנים לסיבים ומשתמשים בהם לייצור פיברגלס אקולוגי, כיוון שהשימוש בסיבי אנורתוזיט פוגע פחות באיכות הסביבה מאשר ייצור סיבי זכוכית. האנותרוזיט הגרינלנדי גם נחשב כמקור לאלומיניום, אלא שטענה זו מסתמכת על ההרכב הספציפי של האנורתוזיט בגרינלנד, וסלעים בעלי תכולת מילנוקריטים גבוהה, עשויים להכיל אלומיניום בריכוז נמוך יותר.

צוקי אנורתוזיט בנורווגיה כשבתוכם [[דייקים של שרנוקיט]]
מצבה מאנורתוזיט בבית העלמין של [[זלטופול, באוקראינה]]

== קישורים חיצוניים ==

* 

==הערות שוליים==

קטגוריה:סלעי יסוד
קטגוריה:סלעים פלוטוניים
קטגוריה:סלעים
קטגוריה:פטרולוגיה
זלקינד הורוויץ

זלקינד הורוויץ (1751–1812) היה פעיל פוליטי, חבר תנועת ההשכלה, עיתונאי וסופר יהודי יליד פולין.<ref name=":0"></ref> לקח חלק בדיונים הפוליטיים בתקופת המהפכה הצרפתית<ref name="Judaica">Encyclopaedia Judaica, 2007, Vol 9, p. 569, Michael Berenbaum and Fred Skolnik</ref>.

=== חייו ===
כאיש צעיר עזב הורוויץ את כפר הולדתו ליד לובלין והיגר לברלין, ולאחר מכן למץ בצרפת. ב-1774 הגיע לפריז. עד שנת 1788 התפרסם בבירה, לאחר שקיבל עם שני זוכים נוספים את פרס האקדמיה של מץ למאמר הטוב ביותר אודות שיפור התנאים ליהודים בצרפת. חיבורו אפולגיאת היהודים ("Apologie des Juifs") שפורסם באפריל 1789 זכה לביקורות ארוכות ומשבחות, ומילא תפקיד חשוב במסגור הדיון על הענקת שוויון זכויות ליהודים.<ref name=":0" /> 

"Apologie des juifs", ענה על שאלת האקדמיה המלכותית לאמנויות ומדעים בעיר מץ: "האם יש דרכים להפוך יהודים למאושרים יותר ויעילים יותר בצרפת?". 

תמצית מתוך הדיסרטציה של זלקינד הורוויץ: באפולגיאת היהודים דורש הורוויץ את הענקת מלוא הזכויות לאזרחים יהודים, כולל בעלות על קרקעות, חופש תעסוקתי וחינוך. עם זאת, כתומך באידיאלים של הנאורות, הוא גם מבקר את הכוח שיש למנהיגים היהודים בקהילה ודורש "איסור מוחלט לרבנים ולמנהיגים לתבוע כל סמכות על חברי קהילת המאמינים מחוץ לענייני בית הכנסת". 

== <ref>Frances Malino, "Un Juif rebelle dans la Révolution, la vie de Zalkind Hourwitz", éditions Berg International 2000, également Birnbaum, op. cit.</ref> כרונולוגית הורוויץ בעת המהפכה הצרפתית ==
* אוגוסט 1788 - הורוויץ עם קלוד אנטואן טיירי (Claude Antoine Thiery) והכומר גרגואר (Abbé Grégoire), זכו בתחרות האקדמיה המלכותית של מץ
* מרץ 1789 - פרסום אפולגיאת היהודים
* מאי 1789 - הורוויץ מונה למזכיר-מתורגמן של ספריית המלך
* ספטמבר 1789 העיתון- Le Journal de Paris מציג סקירה ארוכה על אפולגיאת היהודים
* אוקטובר 1789 - הורוויץ תורם רבע משכרו נטו למהפכה הצרפתית
* פברואר 1790 - קומונת פריז מאמצת פה אחד החלטה המבקשת מהאסיפה הלאומית להכיר ביהודים כאזרחים
* יוני 1790 - הורוויץ מופיע בפני האספה הלאומית כחלק מ"משלחת זרים"
* אוקטובר 1792 - הורוויץ מפוטר מתפקידו בספרייה הלאומית עם 11 אחרים
* ינואר 1793 - הורוויץ מצהיר בפומבי שהוא נגד הוצאתו להורג של המלך
* דצמבר 1793 - ינואר 1794 - הורוויץ מופיע בפני הוועדה המהפכנית של מדור ראוניון
* אפריל 1794 - הורוויץ מבקש מסנט-ג'וסט (Saint-Just) "הסבר" על הצו האוסר על זרים להתגורר בפריז או בנמלים.

== הערות שוליים ==

=== ספרות ===
* זלקינד הורוויץ מופיע ברומן מאת דניאל גולדנברג (Daniel Goldenberg), "היהודי במהפכה" (Calmann-Lévy, 2009)
* הורוויץ הוא אחת הדמויות הראשיות, יחד עם הכומר גרגואר (l'Abbé Grégoire), ברומן של אן וילמין סישרמן (Anne Villemin Sicherman) "l'Abbé Grégoire s'en mêle", שפורסם בשנת 2019 באוסף "les grands Détectives " למוציא לאור 10/18
* עוזי אלידע, ״זלקינד הורביץ ועיתונות המהפכה הצרפתית״, קשר, מס׳ 5, מאי 1989, עמ׳ 54-60.

קטגוריה:ילידי 1751
קטגוריה:נפטרים ב-1812
ברונה ווה

ברונה ווה (באנגלית: Bronagh Waugh; נולדה ב-6 באוקטובר 1982) היא שחקנית צפון אירית.

==ביוגרפיה==
ווה נולדה בקולריין שבצפון אירלנד. היא ידועה מהופעתה בתפקיד שריל בריידי באופרת הסבון "הוליאוקס" של ערוץ 4. היא הופיעה במופע השנתי "T4 On The Beach".

ב-2010 הייתה ווה מועמדת לפרס הסבון הבריטי בקטגוריות השחקנית החדשה הטובה ביותר, השחקנית הטובה ביותר וההופעה הקומית הטובה ביותר. עוד הייתה מועמדת לשני פרסי הטלוויזיה הלאומית על תפקידה בדמות שריל.

===חיים אישיים===
אביה של ווה הוא קנדי, ולה יש אזרחות קנדית. ווה תמכה בנישואים של בני-זוג מאותו המין בצפון אירלנד.

==פילמוגרפיה==
===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2006
|
| dir="ltr" | Fiddler Walk
| ברונה
|
|-
| 2007
| דוקטור הו
| dir="ltr" | Doctor Who
| ניצבת
|
|-
| 2008–2012
|
| dir="ltr" | Hollyoaks Later
| שריל בריידי
|
|-
| 2009–2013
| הוליאוקס
| dir="ltr" | Hollyoaks
| שריל בריידי
|
|-
| 2013–2016
| החטא הקדמון
| dir="ltr" | The Fall
| סאלי-אן ספקטור
|
|-
| 2014
| הולבי סיטי
| dir="ltr" | Holby City
| לורן
|
|-
| rowspan="2" | 2016
|
| dir="ltr" | Channel Zero: Candle Cove
| מרלה הצעירה
| בפרק "Want to See Something Cool?"
|-
| על טבעי
| dir="ltr" | Supernatural
| גברת וואט
| בפרק "Keep Calm and Carry On"
|-
| 2018
| בלתי נשכח
| dir="ltr" | Unforgotten
| ג'סיקה ריד
| עונה שלישית
|-
| rowspan="3" | 2019
|
| dir="ltr" | Agatha and the Curse of Ishtar
| לוסי ברנרד
| סרט טלוויזיה
|-
| נערות דרי
| dir="ltr" | Derry Girls
| קאתי
| סדרת טלוויזיה (פרק אחד)
|-
| רציחות במידסומר
| dir="ltr" | Midsomer Murders
| בלייז מקווין
| בפרק "With Baited Breath"
|-
| 2020
| דס
| dir="ltr" | Des
| שרלוט פרוקטור
| מיני-סדרה
|-
| 2022
| חשוד <small>(אנ')</small>
| dir="ltr"| The Suspect
| קארה
| 3 פרקים
|-
| 2023
| הבית שלנו
| dir="ltr" | Our House
| אליסון
| 3 פרקים
|}

===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2008
| סקס בדייט הראשון
| dir="ltr" | Miss Conception
| פקידת קבלה
| סרט קולנוע
|-
| 2015
|
| dir="ltr" | A Christmas Star
| מריה או'הנלון
|
|-
| 2017
|
| dir="ltr" | Axis
| שיבון
|
|-
| rowspan="2" | 2018
|
| dir="ltr" | A Dark Place
| דונה רוטצל
|
|-
| גרייס וגוליית
| dir="ltr" | Grace & Goliath
| מו
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה צפון איריות
קטגוריה:בריטיות שנולדו ב-1982
קטגוריה:בריטים שנולדו ב-1982
H&O

הסמליל הקודם של הרשת
אייץ' אנד או אופנה בע"מ (הפועלת תחת שם המותג H&O) היא רשת אופנה ישראלית, המוכרת בגדים לגברים, לנשים ולילדים. הרשת גם מוכרת מגוון רחב של נעליים, כלי בית, מצעים, מגבות ומוצרי טואלטיקה. החברה נמצאת בבעלות משפחת לבנת (בעלי קבוצת תעבורה).
==היסטוריה==
===הקמת החברה===
החברה הוקמה באוקטובר 1992 בשם "המשביר מחסני מכר בע"מ" כחברת בת של האגודה השיתופית המשביר המרכזי, במטרה למכור עודפים סיטונאים של ביגוד ששיווק המשביר המרכזי ישירות לצרכנים. החברה שינתה את שמה ל"משביר מחסני אופנה בע"מ" במאי 1994, במסגרת תוכנית ארגון מחדש שבצעה המשביר המרכזי במסגרתו ריכזה במשביר מחסני אופנה את כל הפעילויות הצרכנית שלה בתחומי: מוצרי ההלבשה, מוצרי טקסטיל ובדים, מוצרי הנעלה, צעצועים, כלי בית, מכשירי כתיבה, טיפוח ונקיון.

באוגוסט 1997 נרשמו מניות החברה למסחר בבורסה לניירות ערך בתל אביב.

ב-1999 רכשו בשותפות גאון אחזקות וקבוצת תעבורה, את השליטה בחברת "המשביר השקעות" מידי המשביר המרכזי. באותה עת הייתה ל"משביר השקעות" החזקה במספר חברות בת, ביניהן המשביר מחסני אופנה.
===מיתוג מחדש כ-H&O===
על רקע הגברת התחרותיות בענף מכירת מוצרי האופנה ועל רקע התפתחותן של רשתות מתחרות למכירת מוצרי אופנה, וכניסת רשתות זרות לישראל אשר התאפיינו בעיצוב ואופנתיות ברמה גבוהה, החלה החברה במהלך שנת 2001 בתהליך של שינוי אסטרטגי. השינוי האסטרטגי כלל שינוי סגנון עיצוב החנויות, אופן הפעלתן והפיכתן ממחסני מכר לחנויות המעוצבות ומתופעלות כחנויות אופנה בעיצוב אופנתי ועדכני. כחלק מהתהליך, החלה החברה לפעול תחת המותג H&O. במקביל החלה במגעים להכנסת רשת H&M השוודית כשותפה לחברה, אך הרשת לא הייתה מעוניינת אז להיכנס לשוק הישראלי.

החל משנת 2003, זכתה H&O במכרז של משטרת ישראל למיקור חוץ של אספקת ציוד אישי, ציוד ספורט ומדים באמצעות נקודות לאנשי המשטרה ושירות בתי הסוהר. החוזה עם משטרת ישראל חודש מאז מספר פעמים.

בעקבות ההשקעות הכבדות במיתוג מחדש, פעלה הרשת בהפסד במשך מספר שנים, אך חזרה להיות רווחית בסוף 2004 ופתחה חנויות נוספות.

במשך כ-9 שנים, בין 2001 ל-2009, שימשה הדוגמנית גלית גוטמן כפרזנטורית של הרשת, שמתוכם במקביל שימש במשך 4 שנים הדוגמן לירון לבו כפרזנטור לאופנת הגברים. הם הוחלפו על ידי הילה נחשון ויונתן כהן.

בשנת 2007, רכשה את רשת TAG WOMAN תמורת 14.5 מיליון שקל, אולם כעבור מספר שנים סגרה את רוב סניפי הרשת, והמותג נמכר בתוך הסניפים הקיימים של H&O.

===שינוי בעלות===
במהלך 2009 נמחקו מניות החברה מהמסחר בבורסה של תל אביב, בנוסף רכשה משפחת לבנת את חלקה של גאון אחזקות.

בשנת 2010, החלה הרשת למכור גם כלי בית.

החל משנת 2015 שינתה הרשת את המיקוד העסקי, החלה להתמקד ברכישת זיכיונות וייבוא של מותגים בינלאומיים, סגרה חלק מהחניות שהחזיקה בקניונים ומעבר למרכזי קניות פתוחים.

==קישורים חיצוניים==
* 
* 
* 
* 

== הערות שוליים==

קטגוריה:חברות אופנה ישראליות
קטגוריה:ישראל: תעשיית טקסטיל
קטגוריה:רשתות שיווק בישראל
קטגוריה:חברות שנסחרו בבורסה לניירות ערך בתל אביב
קטגוריה:רשתות אופנה
קטגוריה:ישראל: חברות שהוקמו ב-1992
הר מקינטוש (האי רוס)

הר מקינטוש (באנגלית: Mount McIntosh) הוא הר נישא בחלק המערבי של רכס ההרים גבעות קייל, באי רוס, שבאנטארקטיקה.

הר מקינטוש הוא הגבוה בהרי רכס גבעות קייל - גובהו של הר מקינטוש 2,600 מטרים מעל פני הים; הר מקינטוש הוא ההר ה-632 בגובהו באנטארקטיקה.

ההר ממוקם בקצה הצפון - מערבי של קרחון טיילת לופטי; 3 קילומטרים ממזרח לפסגת הר הטרור.

ההר בולט למרחוק מאחר שעל המדרון הצפוני שלו יש רצועות אלכסוניות של סלעים ושל קרח.

== היסטוריה ==
=== מקור השם ===

שמו של ההר ניתן לו בשנת 2000 על ידי הוועדה המייעצת לשמות אנטארקטיים.

הוועדה התבססה בבחירת השם על הצעתו של פיליפ ר. קייל (Philip R. Kyle).

קייל הציע לקרוא להר על שמו של הגאולוג ויליאם סי. מקינטוש (William C. McIntosh), מהמכון לכרייה וטכנולוגיה של ניו מקסיקו. מקינטוש עבד רבות באנטארקטיקה במסגרת התוכנית האנטארקטית של ארצות הברית. מקינטוש תמך במחקרים של קייל שנערכו בהר ארבוס. מקינטוש ביקר בהר ארבוס בעונת המחקר (הקיץ האנטארקטי) 1977–1978, ו-15 פעמים לאחר מכן, עד שנת 1999.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:17867 הר מקינטוש] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17095&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מקינטוש] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-mcintosh-antarctica/ הר מקינטוש] באתר peakery (מרחקים לאתרים סמוכים)

== הערות שוליים ==

מקינטוש
הר מקינטוש (ארץ ויקטוריה)

הר מקינטוש (באנגלית: Mount Mackintosh) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה.

ההר הוא הפסגה הצפונית ביותר בהרי הנסיך אלברט (המהווים חלק מההרים הטראנס-אנטארקטיים).

ההר מתנשא מעל רכס סקינר, והוא ממוקם 3.7 קילומטרים דרומית-מערבית להר פנטון.

ההר ממוקם ממערב להר בקסטר, ומזרח לקרחון ריווס.

גובהו של ההר 2,300 מטרים מעל פני הים; הר מקינטוש הוא ההר ה-1,104 בגובהו באנטארקטיקה.

== היסטוריה ==
=== גילוי ומיפוי הר מקינטוש ===

רכס ההרי הנסיך אלברט התגלה על ידי סר ג'יימס קלארק רוס ב-17 בפברואר 1841, אולם הם לא נחקרו ונסקרו עד שנת 1900 (העידן ההרואי של חקר אנטארקטיקה). בשנת 1900 הגיעו לרכס הרי הנסיך אלברט קרטוגרפים בריטים.

הרי הנסיך אלברט נסקרו ומופו ביסודיות על ידי חוקרים מארצות הברית ומניו זילנד בשנות ה-50 ובשנות ה-60 של המאה ה-20.

הר מקינטוש מופה לראשונה על ידי המשלחת הבריטית לאנטארקטיקה (משלחת נמרוד), בפיקודו של ארנסט שקלטון, אשר חקרה את אנטארקטיקה בין השנים 1907–1910.

=== מקור השם ===

הר מקינטוש נקרא על שמו של אניאס מקינטוש, יליד סקוטלנד שפיקד על קבוצת ים רוס שהייתה חלק מהמשלחת הטראנס-אנטארקטית האימפריאלית בפיקודו של ארנסט שקלטון, אשר חקרה את אנטארקטיקה בין השנים 1907–1909.

מקינטוש היה סגן רב החובל של האונייה "נמרוד" אשר הובילה את משלחת נמרוד.

מקינטוש נעלם ב־8 במאי 1916 עת שהלך על הקרח המכסה את מצר מקמרדו, בין האט פוינט לכף אוונס.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA233&lpg=PA233&dq=%22Mount+Mackintosh%22+Antarctica&source=bl&ots=6UMgOHJe5H&sig=ACfU3U10DALdNMtaakIs-D0KR_U1z0NFcw&hl=en&sa=X&ved=2ahUKEwjWoY7Wo-DuAhXhsnEKHaqdBvo4ChDoATAIegQICBAC#v=onepage&q&f=false Sailing Directions for Antarctica: Includes Islands South of Latitude 60°], P 233</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA193&lpg=PA193&dq=%22Mount+Mackintosh%22+Antarctica&source=bl&ots=h8npG6eg2U&sig=ACfU3U3RRLN5Yc3pS6XpEiCimnFyuumVuA&hl=en&sa=X&ved=2ahUKEwiWjpjpo-DuAhUOQxUIHUj6DCc4FBDoATAFegQICBAC#v=onepage&q=%22Mount%20Mackintosh%22%20Antarctica&f=false Sailing Directions for Antarctica: Including the Off-lying Islands South of Latitude 60°], P 193</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9241 הר מקינטוש] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21392 הר מקינטוש] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113821 הר מקינטוש] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8820&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מקינטוש] באתר הגאזט האנטארקטי המשווה SCAR של ממשלת אוסטרליה
* 
* [https://peakery.com/mount-mackintosh-antarctica/ הר מקינטוש] באתר peakery (מרחקים לאתרים סמוכים)

== הערות שוליים ==

מקינטוש
מקינטוש
מקינטוש
קוזבאס קמרובו (בנדי)

מועדון הוקי "קוזבאס קמרובו" (ברוסית: Хоккейный клуб "Кузбасс") הוא מועדון בנדי מהעיר קמרובו, רוסיה, שהוקם בשנת 1948. מתמודד בליגת העל הרוסית בבנדי.<ref></ref> המשחקים הביתיים נערכים באצטדיון חימיק בקמרובו.<ref></ref><ref>http://www.rusbandy.ru/stadium/42/</ref><ref>https://translate.google.co.uk/translate?hl=en&sl=ru&u=http://www.rusbandy.ru/news/11280/</ref> צבעי המועדון כתומים כהים, לבן ושחור.<ref></ref> היא הוקמה בשנת 1948 כמועדון שחטיור ושיחקה בחטיבה העליונה משנת 1955. המועדון שינה את שמו לקוזבאס בשנת 1972.
== תארים ==
* אליפות רוסיה:
** סגנות (4): 2004, 2005, 2006, 2009
* גביע רוסיה:
** זכייה (3): 2001, 2003, 2007
== קישורים חיצוניים ==
* 

==הערות שוליים==

קטגוריה:קבוצות בנדי רוסיות
קטגוריה:1948 בברית המועצות
קטגוריה:קמרובו
הר בלינגסהאוזן

הר בלינגסהאוזן (באנגלית: Mount Bellingshausen) הוא הר בהרי הנסיך אלברט (המהווים חלק מההרים הטרנס-אנטארקטיים). הר בלינגסהאוזן ממוקם באזור חוף סקוט של ארץ ויקטוריה, שבאנטארקטיקה.

להר צורת חרוט, והוא בולט בסביבתו.

גובהו של ההר 1,380 מטרים מעל פני הים; והוא מתנשא לגובה של 154 מטרים מעל סביבתו.

ההר ממוקם 9 קילומטרים צפונית-מזרחית להר פריסטלי, בין קרחון לארסן וקרחון דייוויד.

== היסטוריה ==
=== גילוי ההר ===

ההר התגלה על ידי המשלחת הבריטית האנטארקטית (משלחת דיסקברי), אשר חקרה את אנטארקטיקה בין השנים 1901–1904 בפיקודו של רוברט סקוט.

=== מקור השם ===

סקוט נתן להר את שמו.

סקוט קרא להר על שם האדמירל תדיאוס בלינגסהאוזן, מנהיג המשלחת הרוסית בין השנים 1819– 1821.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA400&lpg=PA400&dq=%22Mount+Bellingshausen%22&source=bl&ots=qcPEzwMey6&sig=ACfU3U350mXIRlQ-DvgHgcMyJg9-78HJrA&hl=en&sa=X&ved=2ahUKEwjpr6LtneDuAhX0RhUIHbKMAjM4HhDoATAEegQIBRAC#v=onepage&q=%22Mount%20Bellingshausen%22&f=false Sailing Directions (planning Guide) and (enroute) for Antarctica], P 400</div>


<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA194&lpg=PA194&dq=%22Mount+Bellingshausen%22&source=bl&ots=h8npG6ck2S&sig=ACfU3U1uO5PQpG1ghRr1ptiB14qZmZHHJw&hl=en&sa=X&ved=2ahUKEwjpr6LtneDuAhX0RhUIHbKMAjM4HhDoATAJegQIChAC#v=onepage&q=%22Mount%20Bellingshausen%22&f=false Sailing Directions for Antarctica: Including the Off-lying Islands South of Latitude 60°], P 194</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1196 הר בלינגסהאוזן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=112768 הר בלינגסהאוזן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1139&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בלינגסהאוזן] באתר הגאזט האנטארקטי המשווה SCAR של ממשלת אוסטרליה
* [https://peakbagger.com/peak.aspx?pid=12190 הר בלינגסהאוזן] באתר peakbagger
* [https://peakery.com/mount-bellingshausen-antarctica/ הר בלינגסהאוזן] באתר peakery (מרחקים לאתרים סמוכים)
* [https://www.meteoblue.com/en/weather/current/mount-bellingshausen_antarctica_6623404 מזג אוויר נוכחי עדכני באי סמית']
** [https://www.meteoblue.com/en/weather/14-days/smith-island_antarctica_6623404 תחזית מזג אוויר עדכנית ארוכת טווח עבור האי סמית']
** [https://www.meteoblue.com/en/weather/historyclimate/weatherarchive/smith-island_antarctica_6623404 נתוני מזג אוויר היסטוריים עבור האי סמית']
** [https://www.meteoblue.com/en/weather/archive/yearcomparison/smith-island_antarctica_6623404 סטטיסטיקות מזג אוויר עבור האי סמית']

== הערות שוליים ==

בלינגסהאוזן
בלינגסהאוזן
אבא (שיר של אברהם פריד וארי היל)

אבא הוא שיר ישראלי-חסידי, שהוקלט על ידי הזמר-יוצר החסידי אברהם פריד והזמר ארי היל. השיר יצא לאור בשנת 2019. מילות השיר נכתבו על ידי בנצי שטיין שהלחין את השיר.

==רקע==
השיר הגיע למקום הרביעי במצעד השנתי של כאן מורשת. בנוסף, השיר הגיע למקום ה-20 במצעד העשור של רדיו קול חי, ולמקום השישי במצעד העשור של רדיו קול ברמה. פריד אף הוציא גרסה מחודשת לשיר בהופעתו בבריכת הסולטן, וגרסה יחד עם התזמורת הסימפונית ראשון לציון. במצעד שירי אברהם פריד שהיה ברדיו קול חי בבחירות 2022 הגיע השיר למקום החמישי.

== גרסאות כיסוי ==
השיר זכה למספר גרסאות כיסוי במגזר החרדי והדתי, בין היתר הוציאו גרסת כיסוי לשיר הזמרים: שלמה דסקל, שמחה ליינר, רועי ידיד ומקהלתו, הצמד שרולי ונתנאל בגרסת פופ,<ref>[https://www.youtube.com/watch?v=FHch-chXLiA שרולי ונתנאל בקאבר לשיר אבא]</ref> משה לוק וקובי גרינבוים,<ref>[https://www.youtube.com/watch?v=M4Fj8QROOFY קאבר אבא מלך העולם, משה לוק וקובי גרינבוים]</ref> יואלי דיקמן במיזם ישיבשיר, שמחה יעקבי, ועוד.

לשיר יצאה גם גרסה נוצרית.

==מיקומי שיא==

==קישורים חיצוניים==

* 
* 
* 

== הערות שוליים ==

קטגוריה:שירי 2019
קטגוריה:שירי אברהם פריד
קטגוריה:שירים בעברית
קטגוריה:שירים חסידיים
יושב ראש הוועד הפועל המרכזי הרוסי

יושב ראש הוועד הפועל המרכזי הרוסי (ברוסית: Председатель Всероссийского центрального исполнительного комитета) הייתה המשרה הציבורית הגבוהה ביותר ברפובליקה הסובייטית הפדרטיבית הסוציאליסטית הרוסית, בתקופה שבין 1917 ל-1938.<ref></ref> המשרה הוקמה ביוני 1917 במהלך הקונגרס הכל-רוסי הראשון של מועצות צירי הפועלים והחיילים. לאחר הפלת הממשלה הזמנית והעברת השלטון לידי הסובייטים מ-27 באוקטובר (9 בנובמבר) 1917 הפך באופן סמלי למשרה הממשלתית הגבוהה ביותר ברוסיה.

בפועל הייתה זו משרה בדרגת נשיא, אך משרת נשיא רוסיה או נשיא הרפובליקה הרוסית לא הייתה קיימת עד 1991, כאשר בוריס ילצין הפך לנשיא הרפובליקה הרוסית.
== יושבי ראש ==
{| class="wikitable" style="text-align:center" width="70%"
! rowspan="2" |№
! colspan="2" rowspan="2" | שם<small>(שנות חיים)</small>
! colspan="2" | תקופת כהונה
|-
! התחלה
! סוף
|-
! —
 <small>ניקולאי צ'חדיזה</small><small><small>(כראש ארגון ציבורי)</small></small><small>(1864-1926)</small>
| <small>24 יוני (7 ביולי) 1917</small>
| <small>27 באוקטובר (9 בנובמבר) 1917</small> 
|-
! 1
 לב קמנייב<small>(1883-1936)</small>
| 27 באוקטובר (9 בנובמבר) 1917
| 8 (21) בנובמבר 1917
|-
! 2
 יעקב סברדלוב<small>(1886-1919)</small>
| 8 (21) בנובמבר 1917
| 16 במרץ 1919
|-
! —
 <small>מיכאיל ולדימירסקי (ממלא מקום)</small><small>(1874-1951)</small>
| <small>16 במרץ 1919</small>
| <small>30 במרץ 1919</small>
|-
! 3
 מיכאיל קלינין<small>(1875-1946)</small>
| 30 במרץ 1919
| 15 ביולי 1938
|}

== הערות שוליים ==

קטגוריה:רוסיה: פוליטיקה
קטגוריה:רוסיה: היסטוריה
Hanging On

"Hanging On" הוא שיר של הזמר-יוצר האמריקאי Active Child מאלבום האולפן הראשון שלו, You Are All I See. הוא נכתב על ידי פטריק ג'יימס גרוסי ואריאל רכטשייד, והופק על ידי אריאל רכטשייד<ref name="AC-booklet"></ref>. הקליפ של השיר, בבימויו של ת.ס. פפיפר ורוברט מקהו<ref></ref>, פורסם לראשונה ב-19 בינואר 2012<ref></ref>. הזמרת האנגלית אלי גולדינג העלתה גרסת "Cover" לשיר בשנת 2012, בעוד שלהקת הרוק האלטרנטיבית האוסטרלית Something for Kate כללה גרסת כיסוי אקוסטי לשיר כבונוס במהדורה המיוחדת של שני הדיסקים של אלבומם Leave Your Soul to Science מ-2012<ref></ref>.

== גרסתה של אלי גולדינג ==

בשנת 2012, "Hanging On" יצא בגרסת כיסוי על ידי הזמרת והכותבת האנגלית אלי גולדינג באלבום האולפן השני שלה, Halcyon. גרסה אלטרנטיבית בהשתתפות הראפר האנגלי טייני טמפה יצאה לאור להורדה בחינם ב-10 ביולי 2012 דרך עמוד ה־SoundCloud של גולדינג, המשמש כסינגל פרסומי לאלבום<ref></ref><ref></ref>. את הקליפ הנלווה ביים בן ניוברי ויצא ב-13 ביולי 2012<ref name="EG-booklet"></ref><ref></ref>.

גרסת הכיסוי של גולדינג הוצגה בפרק "The Revengers" בסדרה אחת שיודעת, פרק "Til Death Do Us Part" בסדרה ניקיטה, וכפסקול בסרט גוף מארח<ref></ref><ref></ref><ref></ref>. בפברואר 2013, נעשה שימוש ברמיקס של השיר שהוכן על ידי "Living Phantoms" בטריילר של המשחק God of war: Ascension לפלייסטיישן 3<ref></ref><ref></ref>. הרמיקס של השיר שהוכן על ידי "I See MONSTAS" נכלל ברשימת ההשמעה של הסרט מפוצלים משנת 2014 בנוסף לגרסה המקורית שמופיעה בסרט<ref></ref>.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| זהב
| 500,000
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2012
קטגוריה:שירי אלי גולדינג
קטגוריה:שירים באנגלית
קטגוריה:שירים שהופקו על ידי בילבורד
קטגוריה:סינגלים בהוצאת פולידור רקורדס
פביאן קוזר

פביאן קוזר (בצרפתית: Fabien Causeur; נולד ב-16 ביוני 1986 בברסט, צרפת) הוא כדורסלן צרפתי, המשחק בעמדות הקלע בקבוצת ריאל מדריד מליגת העל הספרדית והיורוליג.

==קריירה==
קוזר החל את הקריירה שלו במועדון הכדורסל של לה האבר מהליגה הצרפתית הראשונה. בתחילת עונת 2009/2010 עבר לקבוצת שולה איתה זכה בתואר האליפות הראשון והיחידי עד כה של המועדון. לאחר שלוש עונות נוספות עבר בתחילת 2012/2013 לקבוצת סאסקי בסקוניה ליגת העל הספרדית. ב-3 באוגוסט 2016 עבר לקבוצת ברוזה במברג מליגת העל הגרמנית וזכה בשורותיה באליפות ובנוסף זכה בתואר ה-MVP של משחק הגמר.

ב-25 ביולי 2017 חתם לשנתיים בקבוצת ריאל מדריד בסיומה של אותה עונת זכה בתואר אליפות היורוליג, במשחק הגמר מול פנרבחצ'ה הטורקית נבחר קוזר לשחקן המצטיין כשסיים עם 17 נקודות והוביל את הקבוצה לזכייה העשירית שלה בתואר.

ב-3 ביולי 2019 האריך את חוזהו בריאל כשחתם על חוזה עד לסיום עונת 2021/2022.

==קישורים חיצוניים==

* [https://www.realmadrid.com/baloncesto/plantilla/fabien-causeur דף השחקן] באתר הרשמי של ריאל מדריד בכדורסל

קטגוריה:כדורסלני ברוזה במברג
קטגוריה:כדורסלני נבחרת צרפת
קטגוריה:כדורסלני סאסקי בסקוניה
קטגוריה:כדורסלני ריאל מדריד
שולה
קטגוריה:כדורסלנים צרפתים
קטגוריה:צרפתים שנולדו ב-1987
אלברטו אבלדה

אלברטו אבלדה דיאס (בספרדית: Alberto Abalde Díaz; נולד ב-15 בדצמבר 1995 בלה קורוניה, ספרד) הוא כדורסלן ספרדי, המשחק בעמדות הסמול פורוורד בקבוצת ריאל מדריד מליגת העל הספרדית והיורוליג.

==קריירה==
אבלדה החל את הקריירה שלו חובנטוד בדאלונה בו שיחק בכל מסגרות הגילאים. בעונת 2012/2013 ערך את הופעת הבכורה שלו בקבוצה הבוגרת, בסיום אותה עונה סייע אבלדה לקבוצת הנוער לזכות במקום הראשון בטורניר הנוער של היורוליג שנבחר לשחקן המצטיין במשחק הגמר, בסיומה של אותה עונה הושאל לקבוצת אל פראט למשך עונה אחת. 

ב-17 באוגוסט 2016 חתם לארבע עונות בקבוצת ולנסיה. בעונה הראשונה הושאל למועדון נעוריו לחובנטוד בדאלונה, בעונת 2018/2019 זכה אבלדה באליפות יורוקאפ לאחר ניצחון על אלבה ברלין משחק הגמר.

ב-21 ביולי 2020 חתם בשורות ריאל מדריד מליגת העל הספרדית והיורוליג לחוזה ארוך טווח למשך 5 עונות.

==קישורים חיצוניים==

* [https://www.realmadrid.com/baloncesto/alberto-abalde-diaz דף השחקן] באתר הרשמי של ריאל מדריד בכדורסל

==הערות שוליים==

קטגוריה:כדורסלנים ספרדים
קטגוריה:כדורסלני נבחרת ספרד
קטגוריה:לה קורוניה: ספורטאים
קטגוריה:כדורסלני ריאל מדריד
קטגוריה:כדורסלני חובנטוד בדאלונה
ולנסיה
קטגוריה:ספרדים שנולדו ב-1995
קטגוריה:כדורסלנים ספרדים באולימפיאדת טוקיו (2020)
אשלי המילטון

אשלי המילטון (נולד ב-28 בספטמבר 1988) הוא כדורסלן בריטי, המשחק בקבוצת פלימות' ריידרס מליגת העל הבריטית.

== ביוגרפיה ==
אשלי המילטון נולד ב-28 בספטמבר 1988 בעיר לונדון שבבריטניה.

== קריירה ==
=== קריירה במכללה ===
המילטון החל את הקריירה שלו בספרד עם גראן קנריה וטנפה וסינדריו. בשנת 2008 הוא עזב את ספרד על מנת לשחק כדורסל קולג' באוניברסיטת לויולה מרימאונט עם אריות לויולה מרימאונט. בתום עונת הבוגרים שלו העמיד המילטון ממוצעים של 11.0 נקודות, 5.6 ריבאונדים, 0.68 חטיפות ו-0.64 אסיסטים למשחק ב-22 משחקים.

=== קריירה מקצועית ===
לאחר שלא נבחר בדראפט 2013 של ה-NBA, המילטון הצטרף ל-VL Pesaro מהסרייה A ב-20 בספטמבר 2013. הוא התפטר אחרי חודש. לאחר מכן חתם בוויולה רג'יו קלבריה להמשך העונה.

בשנת 2014 הוא חתם בצ'רקסקי מאנקיז, ובסוף העונה הצטרף לסגסה לפלייאוף הלבנוני.

ב-23 בספטמבר 2015 הצטרף המילטון לאולימפיה מטרה. הוא עזב את המועדון בדצמבר והצטרף ללבריו מליגת הסלים היוונית.

ב-4 בדצמבר 2019 חתם עם Básquet Coruña. הוא העמיד ממוצעים של 11.8 נקודות ו-5.2 ריבאונדים למשחק. ב-1 בספטמבר 2020 הוא חתם בפלימות' ריידרס מליגת הכדורסל הבריטית.

==קישורים חיצוניים==

קטגוריה:כדורסלני מנרסה
קטגוריה:כדורסלני גראן קנריה
קטגוריה:כדורסלני סקאבוליני פזארו
קטגוריה:מהגרים מבריטניה לארצות הברית
קטגוריה:כדורסלנים בריטים
קטגוריה:בוגרי אוניברסיטת לויולה מרימאונט
קטגוריה:בריטים שנולדו ב-1988